open-index/open-wikipedia-markdown huggingface dataset:
جسمانی کشش

**جسمانی کشش**  ان قد و قال کی اثر انگیزی کا نام ہے جو کسی شخص کی جسمانی ساخت کو خوش نما یا خوب صورت بناتے ہیں۔ اس اصطلاح میں کئی بار جنسی کشش کے معانی بھی پیوست ہوتے ہیں، مگر یہ مختلف بھی ہو سکتے ہیں۔ کئی عوامل ہو سکتے ہیں جو کسی شخص کو کسی دوسرے شخص کی جانب کھینچ کر لے جاتے ہیں، جس میں جسمانی عوامل بھی ایک ہیں۔ جسمانی کشش میں ہی کچھ ایسے تصورات شامل ہیں جو سبھی انسانی ثقافتوں میں مشترک ہیں جیسے کہ چہرے کی دونوں جانب توازن کا ہونا ، سماجی و ثقافتی طور پر منحصر صفات اور شخصی ترجیحات جو کسی فرد کے ساتھ مخصوص ہیں۔ 

کئی معاملات میں انسان کم شعوری کے ساتھ ہی فراست اور ایمانداری جیسی خصوصیات کو جسمانی کشش رکھنے والے لوگوں سے منسوب کرتا ہے۔

## وراثیاتی پہلو
اگرچہ پائیدار ازدواجی تعلقات میں جسمانی کشش، مشترکہ دلچسپیوں اور اقدار کا بڑا ہاتھ ہے، لیکن سائنس دانوں کا ماننا ہے کہ ان کے نتائج کے مطابق ازدواجی خوشیوں میں جینیات کا بھی اہم کردار ہے۔ تقریباً 200 شادی شدہ افراد پر کی گئی ایک تحقیق کے نتیجے میں سائنسدانوں نے اندازہ لگایا کہ تقریباً 4 فیصد لوگوں کے ازدواجی سکون میں اس مخصوص جین کا ہاتھ ہو سکتا ہے۔ اس تحقیق میں شامل 37 سے 90 سال کی عمر پر مشتمل جوڑوں نے اپنی شادی شدہ زندگی میں استحکام اور اطمینان کے حوالے سے ایک سروے مکمل کیا۔ بعد ازاں انھوں نے اپنے تھوک کے نمونے ٹیسٹ کے لیے دیے تاکہ محققین، مخصوص جین کی موجودگی کی جانچ کرسکیں۔ اس مخصوص جین کی تبدیلی اوکسی ٹوسن یعنی ’لَو ہارمون‘ میں پائی گئی، جو سماجی تعلقات اور ماں اور بچے کے تعلقات میں ایک اہم کردار ادا کرتا ہے۔

اس سلسلے میں عالمی سطح پر کئی اور تحقیقیں بھی چل رہی ہیں۔ عام انسانوں میں سائنسی تحقیق کے بر عکس جنسی کشش کو ہی پائے دار رشتے داری کا اولین سبب سمجھا گیا ہے۔

## مزید دیکھیے
* جنسی کشش

## حوالہ جات

زمرہ:انسانی شہوانیت
زمرہ:ویکی ڈیٹا سے مختلف مختصر وضاحت
زمرہ:خوبصورتی
زمرہ:انسانی اظہار
زمرہ:فارسی کی منظوم عشقیہ داستانیں
زمرہ:سماجی نفسیات
زمرہ:نفسیاتی تصورات
ڈاؤن لوڈ

**ڈاؤن لوڈ**  ایک طریقہ ہے جس کے ذریعے مواد کو کسی دور دراز قائم نظام جیسے کہ کمپیوٹر سرور سے کسی صارف کے کمپیوٹر پر منتقل کیا جا سکتا ہے یا کسی گاہک کے پاس تاکہ دراز قائم نظام میں اس کی محفوظ نقل حاصل کی جا سکتی ہے۔

## ڈاؤن لوڈ کی معروف صورتیں
O انٹرنیٹ کے عام صارفین اکثر ای میل کا سہارا لے کر کئی فائلوں کو ایٹیچ منٹ کے طور پر دوسروں کو بھیجتے ہیں۔ اس میں کئی بار نامہ حیات (بایو ڈیٹا)، تصاویر اور دیگر مواد بھیجتے ہیں۔ جنھیں پاکر لوگ اپنے کمپیوٹروں پر انھیں دیکھ بھی سکتے ہیں اور محفوظ بھی کر سکتے ہیں۔ 
O گوگل کی ویب گاہ پر گوگل فوٹوز کی بھی ایک سہولت ہے جس میں کہ صارفین اپنی تصاویر اپلوڈ کر کے محفوظ کر سکتے ہیں اور اسی کی مدد سے دوسرے کمپیوٹروں پر محفوظ کیے جا سکتے ہیں۔
O گوگل ہی پر گوگل ڈاکیومنٹس یا گوگل ڈرائیو کی ایک سہولت ہے، جس کے ذریعے صارفین کسی بھی قسم کی فائل اپلوڈ کر سکتے ہیں۔ یہ فائلوں کے ربط (لنکس) دوسرے صارفین کے ساتھ شیئر بھی کر سکتے ہیں، نیز دوسروں کو صرف دیکھنے یا دیکھنے اور ان میں ترمیم کرنے کا بھی اختیار دے سکتے ہیں۔ ربط پانے والے فائل کو ڈاؤن لوڈ بھی کر سکتے ہیں۔
O ویکی میڈیا فاؤنڈیشن کا منصوبہ ویکی میڈیا کامنز صارفین کو معلوماتی اور مفید تصاویر اپلوڈ کرنے کا اختیار دیتا ہے۔ ان تصاویر کو لوگ ڈاؤن لوڈ بھی کر سکتے ہیں۔
O مختلف کمپنیاں اپنے یہاں ملازمت کے لیے درخواست گزاروں سے اپنے نامہ جات حیات، تصاویر، تعلیمی اسناد کی اسکان کردہ نقول اور دیگر مواد اپلوڈ کرنے کا اختیار دیتے ہیں۔ جنھیں بعد میں کمپنی کے ذمے دار لوگ داؤن لوڈ کرتے ہیں۔
O آج کل لوگ فیس بک پر تصویر اور ویڈیو اپلوڈ کرتے ہیں۔ وہ ان تصاویر کو یا تو عوامی بنا سکتے ہیں، جنھیں سب دیکھ سکتے ہیں یا انھیں نجی بنا سکتے ہیں، جن تک رسائی پر وہ گرفت کر سکتے ہیں۔ جیسے کہ صرف وہی مخصوص صارف، اس صارف کے فیس بک دوست، وغیرہ۔ فیس بک کا صارف کچھ مخصوص صارفین سے اپنی تصاویر کو پوشیدہ بھی رکھ سکتے ہیں۔جن کے ساتھ یہ مواد شیئر ہوتا ہے وہ انھیں ڈاؤن لوڈ بھی کر سکتے ہیں۔
O اسی طرح سے ضرورت رشتہ سے جڑی ویب گاہ بھی تفصیلات اور معلوماتی مواد کے ادخال کی سہولت فرتی ہیں۔ رشتہ ازدواج کے آرزو مند یا ان کے رشتہ دار اس سے استفادہ کرتے ہیں۔ کچھ اور رشتے کے خواہش مند لوگ ان معلومات کو ڈاؤن لوڈ کرتے ہیں۔
O کئی اور ویب سائٹوں پر اپلوڈ کی سہولت موجود ہے۔ کچھ جگہوں پر اس کا استعمال فحش مواد کی تشہیر کے لیے ہو رہا ہے۔ اس مواد کو بھی کچھ صارفین ڈاؤن لوڈ کرتے ہیں۔

## مزید دیکھیے
* اپلوڈ

## حوالہ جات

زمرہ:سرور (کمپیوٹنگ)
زمرہ:ڈیٹا ترسیل
زمرہ:کامنز زمرہ جس کا ربط ویکی ڈیٹا پر ہے
زمرہ:کمپیوٹر نیٹ ورکنگ
زمرہ:انٹرنیٹ اصطلاحات
زمرہ:اطلاعاتی ٹیکنالوجی
زمرہ:کمپیوٹر نیٹ ورک
زمرہ:کمپیوٹنگ اصطلاحات
زمرہ:انگریزی جملے
بد صورتی

**بد صورتی**  یا **غیر دل پزیری**  اس کیفیت کو کہا جاتا جس میں کسی شخص کی جسمانی بناوٹ اور اعضا کا تناسب فنی یا کشش کے اعتبار دوسرے شخص یا اشخاص کے لیے عدم دل چسپی یا عدم پسندیدگی کا سبب ہو۔

بد صورتی کئی وجوہ سے ہو سکتی ہے۔ ایک شخص ایک آنکھ ترچھی ہو سکتی، اس وجہ سے چونکہ دونوں آنکھیں ایک ہی وقت پر ایک ہی جگہ پر دکھائی نہیں دیتی، اس وجہ سے وہ بد صورت لگتا ہے۔ اسی طرح سے کوئی شخص کا کان کچھ کٹا ہوا ہے، اپنے جسم کے تناسب سے کہیں آگے بڑھا ہوا ہو، کان چھوٹے ہوں، ان سب صورتوں میں ایک شخص بد نما اور عجیب سا لگ سکتا ہے۔ اندھا شخص بھی کئی بار صورت لگ سکتا ہے۔ اسی طرح کوئی شخص ایک ہاتھ یا ایک پاؤں وغیرہ سے محرومی کے سبب بھی بد صورت لگ سکتا ہے۔

ایک خوب صورت شخص بھی کسی حادثے یا بیماری کی وجہ بد صورت لگ سکتا ہے۔ مثلًا ایک حادثے میں کوئی شخص اپنے چہرے چمڑے کے چھِیل جانے کی وجہ بد صورت لگ سکتا ہے۔ لقوہ کی وجہ سے کسی شخص کا گال عجیب ہو جا سکتا ہے اور وہ بد صورت لگ سکتا ہے۔ عورتیں تیزابی حملہ کی شکار ہوئی ہیں اور وہ اس وجہ سے بد صورت لگنے لگتی ہیں۔

بد صورتی کئی بار لوگ رنگ و نسل سے بھی منسوب کرتے ہیں۔ یہ پیمانہ بالکلیہ انفرادی ہونے کے ساتھ ساتھ متنازع بھی ہے۔ مثلًا یہ دعوٰی کہ گوری رنگ والی لڑکیاں زیادہ پر کشش اور خوب صورت ہیں بہ مقابلہ کالی یا سانولی لڑکیوں کے۔ یا پھر یہ دعوٰی کہ کشمیری لڑکیاں نیپالی لڑکیوں سے خوب صورت ہیں۔یہ پیمانے کسی نہ کسی درجے میں رنگ و نسل پرستی پر مبنی ہیں۔

بد صورتی کے تصور کے بارے میں ایک قدیم کہاوت ہے کہ "خوبصورتی دیکھنے والوں کی آنکھوں میں ہوتی ہے"۔

## مزید دیکھیے
* خوبصورتی

## حوالہ جات

بد صورتی
زمرہ:ویکی ڈیٹا سے مختلف مختصر وضاحت
زمرہ:جمالیات
انسانی جسمانی ساخت

تصغیر|انسانی جسم

**انسانی جسمانی ساخت**  اس ظاہری دکھائی پڑنے والی انسانی جسم کی بناوٹ کو کہتے ہیں۔ مثلًا ایک مرد کی قد یعنی اس قد لمبا یا پستہ ہونا، اس کا موٹا، دبلا یا اوسط ہوتا، چہرے کی بناوٹ، اعضاء کا عمومی انداز میں ہونا یا اس میں کوئی نقص ہونا۔ اسی طرح سے یہ کیفیت خواتین میں دیکھی جا سکتی ہے۔ ان میں بھی قد لمبی یا پستہ ہو سکتی ہے، وہ بھی موٹی، دبلی یا اوسط ہو سکتی ہیں، چہرے کی بناوٹ، اعضاء کا عمومی انداز میں ہونا یا اس میں کوئی نقص ہونا ہوتا ہے۔ عورتوں کے جسم کے کچھ حصے زیادہ عیاں ہوتے ہیں۔ ان میں زیادہ نمایاں ان کے پستان ہوتے ہیں۔ مردوں اور عورتوں کے بالمقابل لڑکے اور لڑکیاں ہوتی ہیں۔ ان میں بہت سی خصوصیات بچپن میں بہ ظاہر ملتی جلتی ہو سکتی ہیں۔ کئی بار کم عمر لڑکوں اور لڑکیوں کے کپڑے ایک جیسے ہو سکتے ہیں۔ مگر مذکر و مؤنٹ کا فرق ہر سال میں لڑکے لڑکیوں اور مرد و عورتوں میں سب سے نمایاں رہتا ہے۔ یہ فرق عضو نتاسل کی ظاہری شکل میں ہوتا ہے۔ اس جسمانی فرق کی وجہ سے عادات و اطوار میں بھی فرق ہو سکتے ہیں۔ مثلًا لڑکے اور مردوں میں کئی کھڑے رہ کر پیشاب کرنے کا رجحان دیکھا گیا۔ مگر چونکہ عورتوں کی بناوٹ مختلف ہوتی ہے، اس لیے اکثر یہ لا محالہ بیٹھ کر ہی فارغ ہوا کرتی ہیں۔ لڑکیاں عمومًا مردوں سے پہلے سن بلوغ کو پہنچتی ہیں۔ ان میں پستانوں کا آنا، ماہواری کا ہونا ظاہر ہوتا ہے۔ لڑکے نسبتًا دیر سے سن بلوغ کو پہنچتے ہیں اور ان میں دیر سے استحلام اور خیزش کے احساسات رو نما ہوتے ہیں۔

## اندرونی کیفیت کا ظاہری ساخت پر اثر
نفسیاتی طور پر بات کریں تو دل ہی وہ جگہ ہے جہاں سے انسان کے تمام احساسات، جذبات اور مزاج جنم لیتے ہیں جن کا پھر پوری شخصیت پر اثر پڑتا ہے۔ اگر ہم اپنی کوششوں کا من چاہا نتیجہ حاصل نہ کر سکیں تو ہمارا دل اداس ہوجاتا ہے۔ اگر کسی شخص کی بے عزتی کی جائے تو دل کو ٹھیس پہنچتی ہے؛ جب ہم فکرمند ہوتے ہیں تو ہمارا دل ہمارے جسم کو بے آرام کر دیتا ہے؛ جب ہماری تعریف کی جائے تو ہمارا دل خوش ہوتا ہے؛ اور دل ہی ہے جہاں ہمارے تمام راز پنہاں ہوتے ہیں۔ اس وجہ سے یہ دعوٰی کیا گیا ہے کہ انسانی دل بڑی حد تک ساخت کی نشو و نما پر اثر انداز ہوتا ہے۔

## مزید دیکھیے
* انسانی جسم
* جنسیت
* انسانیات

## حوالہ جات

زمرہ:انسانی اظہار
زمرہ:جمالیات
زمرہ:طبیعی انسانیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:فیشن
دھماکا

**دھماکا**  جدید بم سازی، کیمیاوی ہتھیار سازی، تیز رفتار مشینی حرکات و سکنات میں حجم میں سُرعت سے اضافے اور توانائی کا بے حد جلد اخراج کا نام ہے، جو عمومًا بہت زیادہ حرارت اور گیسوں کے اخراج کے ساتھ انجام پاتا ہے۔ سوپر سانک دھماکے بلند درجے کے دھماکوں کی وجہ سے ہوتے ہیں، جنھیں ڈیٹونیشن کہا جاتا ہے اور یہ سوپر سانک چھٹکوں کی لہروں کے سہارے آگے بڑھتے ہیں۔ سوپر سانک دھماکوں کو کم درجے کے دھماکوں کے ذریعے بنایا اور وجود میں لایا جاتا ہے۔ اس کے لیے دھیمے جلانے کے طریقے کو بہ روئے کار لایا جاتا ہے جسے ڈی فلیگریشن کہا جاتا ہے۔

ایک دھماکا عام طور سے کسی مقام میں فوری آتش زدگی اور آگ کی تیز لپیٹوں کے پھیلنے پر نتیجہ خیز ہو سکتا ہے۔ بموں کے پھٹنے سے کوئی بھی شخص، عمارت یا شے جزوی یا کلی طور پر تباہ ہو سکتی ہے۔ کئی بار انسانوں کے بموں کے پھٹنے کی وجہ سے چِتھڑے آس پاس کی جگہوں پر بکھر گئے۔ کئی عمارتیں دھماکوں میں ڈھا گئی ہیں۔ سیاسی سازش کے تحت بھارت کے وزیر اعظم راجیو گاندھی، پاکستانی وزیر اعظم بے نظیر بھٹو، لبنان کے وزیر اعظم رفیق حریری، افغانستان کے سابق صدر اور سیاسی رہنما برہان الدین ربانی اور چیچنیا کے صدر جمہوریہ احمد قديروف دھماکوں کے ذریعے مختلف وقتوں میں ہلاک کیے جا چکے ہیں۔

## کوہ آتش فشاں کے دھماکے
دنیا کی کئی بڑی بڑی پہاڑیاں کوہ آتش فشاں کا حصہ بنتی رہی ہیں۔ کوہ آتش فشاں سیکڑوں اور ہزاروں سال سے چلی آ رہی زیر زمین سرگرمی کا نتیجہ ہوتی ہیں۔ اس کی وجہ سے تیز شعاعیں اور آگ کی لپٹیں آس پاس کے مقاموں میں پھیل چاتی ہیں۔ اس سے کافی لوگوں کے ہلاک ہونے اور آس پاس کی املاک کو زبر دست نقصان ہونے کا امکان ہوتا ہے۔ اس وجہ سے کسی بہاڑی سے کوہ آتش فشاں کے پھٹ پڑنے کی صورت میں اطراف و اکناف کے لوگوں کو نقل مقام کرنے کی صلاحیت دی جاتی ہے کہ وہ محفوظ مقام پر جائیں، خاص طور پر اس وقت تک کہ جب تک پہاڑ پر یہ آتشیں کار روائی رک نہ جائے۔

## مزید دیکھیے
* بم

## حوالہ جات

زمرہ:مخاطر
زمرہ:دھماکے
زمرہ:ویکی ڈیٹا سے مختلف مختصر وضاحت
زمرہ:آتش بجھائی
زمرہ:کیمیائی تعاملات
زمرہ:افواج
زمرہ:حفاظت
کانا پھوسی

**سرگوشی**  اسے **کانا پھوسی** بھی کہا جاتا ہے، یہ دو شخصوں کے بیچ بات چیت کا ایک مخصوص طریقۂ کار ہے۔ اس کے تحت ہوتا یوں ہے کہ ایک شخص کسی شخص کے کان کے بہت قریب آتا ہے اور پھر کسی کان میں یا سننے والے شخص کے بے حد قریب جا کر کوئی بات کہتا ہے۔ ایسا کرنے کے پیچھے مقصد یہ ہوتا ہے کہ گفتگو کی راز داری بنے رہے اور بات ہر کس و ناکس میں عام نہ ہو۔ یہ بات کسی کی شکایت ہو سکتی ہے، کسی شخص یا امکانی ناگہانی کیفیت  سے تنبیہ ہو سکتی ہے، یہ بات خود کے کسی شرم ناک پہلو کا بیان ہو سکتا ہے، مثلًا یہ خبر کہ کسی کی بیٹی گھر سے بھاگ چکی ہے، یہ کسی غیر مصدقہ بری خبر کی اطلاع ہو سکتی ہے یا پھر کسی کے کالے کرتوتوں کا تذکرہ ہو سکتا ہے۔ دنیا کے کچھ ملکوں میں آزادی اظہار خیال پر کافی روک ٹوک اور وہاں پر حکومت کے راست یا بالواسطہ اقدام کی تنقید یا قباحت کا بیان کڑی سزاؤں کو دعوت دے سکتا ہے۔ ان ملکوں میں لوگ دبے کچلے انداز میں اپنی باتوں کا تبادلہ کرتے ہیں اور زندگی کسی طرح سے گزارنے کی کوشش کرتے ہیں۔ کچھ جگہوں پر، جیسے کہ کتب خانوں میں زور سے بات کرنے پر روک لگی ہوتی ہے۔ اس لیے ایسی جگہوں پر بھی لوگ کانا پھوسی کا سہارا لیتے ہیں۔ کم عمر بچے اکثر اجنبی لوگوں اور نئی جگہوں سے شرما جاتے ہیں۔ اس لیے وہ لوگ بھی اپنی گفتگو اپنے والدین اور بڑے بزرگوں اور سرپرستوں سے ان مقامات پر کانا پھوسی سے ہی کرتے ہیں۔

## فوائد و نقصانات
کانا پھوسی ایک بہت ہی سادہ، راست و بالمشافہ گفتگو اور تعبیری حل ہے جو مختصر مدتی نشستوں کے لیے مفید ہے۔ یہ آسانی سے نافذ العمل ہے کیوں کہ اس کے لیے زیادہ آلات و اشیا اور سمعی آلات کی ضرورت نہیں پڑتی۔ تاہم اس کے نقصانات عالمی سطح پر یہ ہیں کہ محتصر گروہوں میں ہم زبان اور ایک زبان پر عبور رکھنے والوں کے بیچ یہ آسان ہے کیوں کہ کانا پھوسی میں گفتگو دھیمی اور روانی سے ہوتی ہے۔ کسی زبان پر بہت زیادہ عبور نہیں رکھنے والے کے لیے مسئلہ یہ ہو گا کہ وہ زبان کی اس روانی کو پکڑ نہیں پائے اور کسی سمعی آلے جیسے کہ آلہ جہیر الصوت اور ہیڈ سیٹ کی عدم موجودگی اور بھی مسائل پیدا کر سکتی ہے۔ اس کے لیے علاوہ عام گفتگو کے بالمقابل کانا پھوسی گویا شخص اور سن کر تعبیر کرنے والے، دونوں تھکا دے سکتا ہے۔ اس میں زیادہ وقت اور توجہ کی ضرورت پڑ سکتی ہے اور بولنے میں باری باری کا اہتمام کرنا پڑ سکتا ہے۔

## مزید دیکھیے
* گفتگو

## حوالہ جات

زمرہ:صوتیات
ہیلن آف ٹرائے

**ہیلن آف ٹرائے**  یونانی اساطیر کے مطابق جنگ ٹروجن (ٹرائے کی جنگ) تیرھویں اور بارہویں صدی ق۔ م کے درمیان تین ٹرائے دیوتاؤں کی مخاصمت کی بنا پر لڑی گئی۔ ٹرائے کا شہر اس جنگ میں تباہ ہوا۔ یونان کے مشہور شاعر ہومر نے اس جنگ کے متعلق بہت سی غیر فانی نظمیں لکھی ہیں۔ یونانی روایات کے مطابق پلیPeleu اور تھیٹس کی شادی کے موقع پر تمام دیوتا اور دیویاں جمع ہوئیں۔ مگر اپرس کی شمولیت کی دعوت نہ دی گئی۔ ایرس اپنے آپ آ پہنچی اور آتے ہی سونے کا ایک سیب حاضرین کی طرف پھینکا، جس پر لکھا تھا’’سب سے زیادہ خوبصورت کے لیے۔‘‘

ہیرا جو زیوس کی بیوی اور آسمان کی دیوی تھی۔ایتھنا جو حکمت کی دیوی تھی۔ اور ایفرودیت جو محبت کی دیوی تھی، اس سنہری سیب کی دعویدار ہوئیں۔ جب جھگڑا بڑھا تو ٹرائے کے بادشاہ پریام کے بیٹے پارس کو اپنی قدرت کے مطابق رشوت پیش کی۔ تینوں دیویوں نے پارس کی رشوت جو دنیا کی خوبصورت ترین عورت کی محبت کی صور میں تھی۔ قبول کر لی اور سنہری سیب اسے دے دیا۔

پارس کی طرف سے ایفرودیت کو سنہری سیب دیے جانے پر ہیرا اور ایتھنا پارس اور ٹرائے کی سخت دشمن ہوگئیں۔ پارس کو ایک دفعہ ایفرودیت کی رفاقت میں سپارٹا جانے کا اتفاق ہوا۔ جس کے بادشاہ منیلایوس کی بیوی ہیلن اس وقت تمام دنیا کی عورتوں میں سب سے زیادہ خوب صورت تھی پارس اسے بھگا کر ٹرائے لے گیا۔ مینلایوس نے تمام یونانی بادشاہوں اور شہزادوں سے مدد مانگی جن میںاوڈیس بھی شامل تھا۔ دو سال کی تیاری کے بعد اس مشترکہ یونانی فوج نے ٹرائے پر حملی کر دیا۔ نوسال تک یونانیوں نے ٹرائے کا محاصرہ کیے رکھا مگر کوئی نتیجہ برآمد نہ ہوا۔ آخر تنگ آکر لکڑی کے گھوڑے والی چال چلی اور ٹرائے کو فتح کرنے میں کامیاب ہوئے۔

## حوالہ جات

زمرہ:اوڈیسی کے کردار
زمرہ:ایلیڈ میں کردار
زمرہ:کامنز زمرہ جس کا ربط ویکی ڈیٹا پر ہے
زمرہ:جنگ ٹروجن کی شخصیات
زمرہ:یونانی اساطیر کے کردار
زمرہ:یونانی اساطیر میں خواتین
زمرہ:یونانی دیویاں
زمرہ:ویکی ڈیٹا سے مطابقت رکھنے والی مختصر تفصیل
زمرہ:اغوا شدہ شخصیات
زمرہ:زیوس کی اولاد
زمرہ:اساطیری عصمت دری متاثرین
زمرہ:یونانی اساطیر میں ملکائیں
زمرہ:یونانی اساطیر میں شہزادیاں
زمرہ:زرخیزی کی دیویاں
زمرہ:ہیلن آف ٹرائے
جدید الحاد

اسلامی اصطلاح میں **جدید اِلحاد** دراصل مروّج مذہبی روش سے کنارہ کشی کا نام ہے۔ انگریزی زبان میں اِسے New Unorthodoxy کہا جا سکتا ہے۔ برصغیر میں جدید اِلحاد اُنیسویں صدی کے وسط میں سر سید احمد خان کی تحریکِ نیچریت سے شروع ہوتا ہوا موجودہ دور میں غامدیت پر آ کر رُک جاتا ہے۔ اسلامی اصطلاح ملحد ایسے مسلمان کے لیے استعمال ہوتی رہی ہے جو مروّج مذہبی روش سے ہٹ کر دین میں ایک نئی روش کی پیروی کرنے لگتا ہے چنانچہ سر سید احمد خان کی نیچری تحریک، مرزا غلام احمد کی تحریکِ احمدیہ، غلام احمد پرویز کی قرآنی فکر، ابو الاعلی مودودی اور آپ کے متاثر ڈاکٹر اسرار احمد کی اِقامتی فکر جبکہ مولانا وحید الدین خاں اور جاوید احمد غامدی کے معتزلانہ دینی مناہج دراصل جدید اِلحاد کی مختلف صورتیں ہیں۔

## جدید الحاد پر ایک نظر
اسلامی تاریخ میں الحاد کوئی نئی اصطلاح نہیں ہے بلکہ قدیم مذہبی روش جو ملوکیت کے سائے میں پروان چڑھ چکی تھی کے مقابل میں ایک الگ دینی منہج قائم کرنے والوں کے حوالے سے معروف رہی ہے چنانچہ قدیم علما میں سے سب سے پہلے یہ اصطلاح ایک عرب متکلم واصل ابن عطا کے متعلق خواجہ حسن بصری نے استعمال کی جب آپ نے فرمایا کہ **اعتزلنا واصل** (واصل ہم سے علاحدہ ہوا)۔ پس یہی اعتزال یا الگ ہو جانا اسلامی اصطلاح میں الحاد کہلاتا ہے۔ جدید دور میں یہ روش برصغیر میں سب سے پہلے سرسید احمد خان نے اختیار کی جب آپ نے مروّج روش سے ہٹ کر ایک فطری منہج وضع کیا۔ مرزا غلام احمد قادیانی کی تحریکِ احمدیت جو بعد میں نبوت کے دعویٰ پر منتج ہوئی بھی دراصل جدید الحاد کی ایک اہم کڑی ہے۔ اِسی طرح غلام احمد پرویز کی قرآنی فکر، سید ابوالاعلیٰ مودودی اور آپ کے متاثر ڈاکٹر اسرار احمد کا اقامتِ دین کا منہج، جاوید احمد غامدی اور مولانا وحید الدین خان کے معتزلانہ مناہج درحقیقت جدید اِلحاد کی مختلف صورتیں ہیں۔

## مزید دیکھیے
* الحاد

## حوالہ جات

زمرہ:تاریخ افکار
زمرہ:دہریت
زمرہ:ضد خدا پرستی
زمرہ:ہجویہ
زمرہ:اسلام متعلقہ نزاعات
زمرہ:مذہب اور تشدد
زمرہ:اکیسویں صدی
زمرہ:مطالعہ مذہب
زمرہ:انتقاد دہریت
زمرہ:ادبی تحریکیں
کارگو ٹریکرز

کارگو ٹریکرز  امپورٹ ایکسپورٹ کی سروسز مہیا کرتی ہے۔ اس کا ہیڈ آفس فیصل آباد میں ہے۔ اور برانچ آفسز لاہور اور کراچی میں ہیں۔ اس کمپنی کے مالک اختر علی شاد ہیں۔ اور کمپنی کے ڈائریکٹر [https://www.google.com/search?sxsrf=ACYBGNS7AToFWEGIGPYoAHymia71hdcDNg:1573996649472&q=Shahbaz+Khanz&tbm=isch&source=univ&client=ms-android-oppo-rev1&fir=gsKaH6vDqbkbpM%253A%252CeP5t4Cyi487bcM%252C_%253BHECIUrMY0GP2aM%253A%252CNqH_7lIyKJqy5M%252C_%253B7nI7Nv8_2QnycM%253A%252CeP5t4Cyi487bcM%252C_%253BebGnTogWFSBCyM%253A%252CkMVvYGjchnsQAM%252C_%253B4drb1FnefZIfQM%253A%252CNqH_7lIyKJqy5M%252C_%253B-ZynBX5c6zPK9M%253A%252CeP5t4Cyi487bcM%252C_%253BiiO5igkqQG977M%253A%252ClwgaAZnKbgZ7xM%252C_%253B16BieQM_7Y1aaM%253A%252C-1bs3czrMEvqKM%252C_%253BopZsEEdwPzu3zM%253A%252CpnxecXpLzidNYM%252C_%253BwA8DeSTE_tcYZM%253A%252Cxa7FDjJ3263oeM%252C_&usg=AI4_-kSWRyqKo3Jd1bBg519sHJCOlG9tIw&sa=X&ved=2ahUKEwiN-ay5qvHlAhUOLlAKHUyVA2AQ7Al6BAgIEAI&biw=360&bih=648&dpr=3#imgrc=HECIUrMY0GP2aM شہبازخانز] ہیں۔
چینی کانا پھوسی

**چینی کانا پھوسی**  ایک ایسا کھیل ہے جس میں بچوں کی ذہانت، ان کی سمجھ اور ان میں گفت و شنید کی صلاحیتوں کا جانچا جاتا ہے اور نیز انھیں ان میں بہتری اور سدھار کے مواقع تلاش کرنے کا موقع فراہم کرتا ہے۔ اس کھیل میں کم از کم تین یا اس سے زائد شرکاء ہوتے ہیں۔ یہ ایک منظم بچوں کا کھیل ہے۔ کھیل کی شروعاتی تیار میں کچھ بھی در کار نہیں ہوتا اور نہ کھیل کے لیے کچھ خاص آلات کی ضرورت ہوتی ہے۔ کھیل کے مثبت انجام پانے یا کچھ فرق نمایاں ہونے کے امکانات مساوی مساوی ہوتے ہیں۔ بلکہ یہ کہنا بجا ہو گا کہ زیادہ فرق گفتگو اور سماعت میں زیادہ کھلاڑیوں کی موجودگی میں دیکھا جا سکتا ہے۔ کم کھلاڑیوں کی موجودگی میں ممکن ہے کہ کھیل بعینہ مطلوبہ نتیجے کے اوپر ہی ختم ہو۔ اس کھیل میں بچوں کی گفتگو، سماعت اور پیامات کی اخاذی کا عملًا امتحان لیا جاتا ہے۔

## کھیل کی منظر کشی
اس کھیل میں اولًا ایک بچہ کسی دوسرے شخص کے کان میں دھیرے کوئی پیام دیتا ہے۔ پیام وصول کنندے کو اپنے آگے والے کو وہی پیام بعینہ و بنا کم و کاست کان میں پہنچانا ہوتا ہے۔ یہ سلسلہ آخری بچے تک جاری رہتا ہے۔ سب سے آخر بچے کو وصول کردہ پیام بہ آواز بلند کہنا ہوتا ہے۔
مثلًا پہلے بچے کو یہ پیام ملتا ہے:

اگر آخری بچہ پیام کو اسی طرح بیان کرے تو پتہ چلے گا کہ پیام ٹھیک سے پہنچایا گیا ہے۔ اگر اس میں کچھ فرق ہو تو اس سے پتہ چلتا ہے کہ سب بچے یا ان میں سے کچھ نے اپنا بھی دماغ دوڑایا ہے۔ مثلًا ایک مسخ شدہ پیام یوں ہو سکتا ہے:

اس پیام میں کہیں نہ کہیں بلیوں کے چوہوں کے پکڑنے کے لیے بھاگنے کو سرے سے نظر انداز کرتے ہوئے محض کھیل اور دوڑ کا مقابلہ بنا دیا گیا ہے۔

چاڈ جے تھیئیلے کے مطابق ایک کھیل کا ایک اہم مقصد یہ بتانا ہے کہ صرف منہ زبانی روانہ پیامات ہمیشہ بھروسے کے قابل نہیں ہوتے۔ درحقیقت اگر معلومات ماخذ سے نہ ملے تو اس بات کا کافی قوی امکان ہے کہ پیام صحیح نہ ہو۔

## مزید دیکھیے
* بچوں کا کھیل

## حوالہ جات

زمرہ:زبانوں کے کھیل
زمرہ:بچوں کا کھیل کود
زمرہ:ویکی ڈیٹا سے مختلف مختصر وضاحت
بیویوں کی ادلا بدلی

**بیویوں کی ادلا بدلی**، **شوہروں کی ادلا بدلی** یا **ساتھیوں کی ادلا بدلی** ایک جنسی سرگرمی ہے جس میں اکیلے لوگ اور وفا دار رشتے داری میں بندھے لوگ کچھ وقت کے لیے اپنے ساتھی کو کسی دوسرے یہاں جنسی لذت اندوزی کے لیے بھیجتے ہیں اور اکثر دوسری جانب اس شخص کے ساتھی کو اپنے یہاں اسی طرح سے لطف اندوزی کے لیے بلا لیتے ہیں۔ یہ عمل سبھی فریقوں کی رضا مندی اور مکمل معاملے کی جانکاری اور سمجھنے کے ساتھ کیا جاتا ہے۔  ادلا بدلی ایک طرح کی غیر یک زوجیت کی شکل ہے اور کھلی قرابت داری کی قسم پے۔ لوگ ادلا بدلی کی طرز زندگی کئی وجوہ سے منتخب کرتے ہیں۔ کچھ لوگوں کا دعوٰی ہے کہ اس کی وجہ سے مباشرت کی کیفیت اور ہم بستری کے میعاد میں اضافہ ہوتا ہے۔ کچھ لوگ ادلا بدلی کو اپنی گھسی پٹی روز مرہ کی روایتی زندگی میں تنوع لانے کے لیے اختیار کرتے ہیں یا کچھ لوگ اسے محض اس کی چکا چوند کی جانب تجسس آمیز انداز میں مائل ہوتے ہیں۔ کچھ جوڑے ادلا بدلی کو با ضابطہ رشتے کو مزید مضبوط بنانے کا ایک ذریعہ سمجھتے ہیں۔

## ادلا بدلی کے تصور کی مقبولیت
ادلا بدلی کا تصور مغربی دنیا میں اس درجہ مقبول ہے کہ کچھ لوگ اس تصور کو اسی سماج کی اپچ اور وہیں کے مکینوں کا خاصہ بتاتے ہیں۔ تاہم یہ تصور اور ملکوں میں بھی کافی مقبول ہو چکا ہے۔ نامور بھارتی فلم ساز وکرم بھٹ نے 2017ء میں چار منٹ کا ڈاکیومنٹری تیار کیا تھا جس میں اس تصور کو ملک کے اوپری متوسط طبقے کی ایک زندہ حقیقت قرار دیا۔ ان کے مطابق

بھارت کے کئی اور فلموں اور اخباری اطلاعات کی رو سے ملک کے اعلٰی طبقوں اور متمول لوگوں میں ادلا بدلی کوئی معیوب بات نہیں ہے۔ یہ لوگ محض لذت اندوزی، تعیش پسندی یا پھر عارضی تبدیلی کے فرق کو محسوس کرنے کے لیے اس طرح کے جنسی تجربے کو اپنا رہے ہیں۔ تاہم تجربے عام طور سے اوپری متوسط اور رئیس طبقوں میں کیے جاتے رہے ہیں۔ متوسط طبقوں میں کئی غریب لوگوں میں بلا لحاظ مذہب و ملت خاندانی اقدار کا پاس و لحاظ جدید دور میں بھی اتنا ہی جاری ہے جیسا کہ قدیم زمانے میں رہا تھا۔

## مزید دیکھیے
* شادی

## حوالہ جات

زمرہ:اتفاقی مباشرت
زمرہ:جنسی وفاداری
زمرہ:ویکی ڈیٹا سے مختلف مختصر وضاحت
زمرہ:گروہی جماع
زمرہ:جنس (حیاتیات)
زمرہ:جنسی کجروی
زمرہ:بین الشخصی تعلقات
شرم

**شرم**  ایک ناخوش گوار دانستہ جذبہ ہے جو عام طور سے خود کے منفی جائزے، ترک تعلق یا ترک معاشرہ کے احساسات اور تناؤ، اپنے کسی ان چاہے پہلو کے بر سر عام ہونے اور غیر یقینی کے جذبات سے جڑا ہے۔

دنیا میں ہر معاشرہ اپنی پسند و ناپسند کاایک معیار رکھتا ہے جو اس معاشرے کے افراد کے مزاج کی علامت سمجھاجاتا ہے۔ اس طرح ہر مہذب معاشرے میں ایک جذبہ ایسا ہوتا ہے جسے انسانی جبلت کا حصہ تصور کیا جاتا ہے۔ حیا و شرم مشرقی تہذیب کا حسن تصور قرار دیا جاتا ہے اور شاید یہی وجہ ہے کہ شرم و حیا کو مشرقی عورتوں کا زیور بھی کہا جاتا ہے۔ تاہم جہاں مشرقی دنیا میں شرم انسانی معاشرے میں عورت کے وجود، اس کی عفت اور اس کی گوشہ نشینی سے منسوب ہے، وہیں مغربی دنیا میں بھی شرم کا تصور موجود ہے، تاہم اس کے پیمانے اور ان کی سوچ بہت مختلف ہے۔ جیکسن وو کے مطابق مغربی دنیا آبرو کے روایتی تصور کو بہت ہی کم اہم سمجھتی ہے کیونکہ یہ پاسداری کو بے دماغی اور ایسی کمزوری سمجھتی ہے جو خود غلامی کی جانب لے جاتی ہے۔

مذہبی حلقوں سے تعلق رکھنے والے زیادہ تر لوگ، چاہے وہ مشرقی دنیا سے ہوں یا مغربی، اس بات پر زور دیتے ہیں کہ لوگوں کے دل و دماغ میں اس حقیقت کو راسخ کیا جائے کہ ان کی نجات اپنے نفس کو پاکیزہ بنانے میں ہے۔ دائمی کامیابی اور ابدی سرور اس کے بغیر ممکن نہیں۔ انسان کا ذہن، دل، دماغ اور نگاہ اگر آلودہ ہو، ہوس کی اسیر ہو، شہوت کی غلام ہو، نفسانیت میں لتھڑی ہو تو ایسا شخص اس قابل نہیں رہتا کہ وہ جنت کی ابدی بادشاہت میں داخل کیا جائے۔ جس شخص میں دائمی کامیابی کا شوق پیدا ہوجائے اور وہ اس کے حصول کا راستہ جان لے ، وہ مغرب کی آغوش میں رہ کر بھی پاکیزہ زندگی گزارے گا اور جس شخص کے سامنے یہ نصب العین نہیں، وہ شخص سات پردوں میں رہ کر بھی اپنے نفس کو آلودہ کر دے گا اور ناکام ہو جائے گا۔

## مزید دیکھیے
* غیرت
*حیا کا اسلامی تصور

## حوالہ جات

زمرہ:اخلاقی نفسیات
زمرہ:جذبات
زمرہ:نرگسیت
زمرہ:ویکی ڈیٹا سے مختلف مختصر وضاحت
زمرہ:نیکی
زمرہ:قدر (اخلاقیات)
غلیل

تصغیر|200px|ایک سادہ غلیل کی تصویر
**غلیل**  عام طور سے ایک چھوٹا سا ہاتھ میں استعمال کیا جانے والا آلہ ہے جس سے کسی چیز کا نشانہ لگایا جاتا ہے۔ ایک عام غلیل کی شکل انگریزی زبان کے حرف وائی کے جیسی ہوتی ہے۔ یہ عام طور سے لکڑی کا بنا ہوتا ہے۔ اس کے ساتھ دو قدرتی ربر کی پٹیاں ہوتی ہیں جو زیادہ تر اس کے اوپری حصے سے چپکی ہوتی ہیں۔ ربر سے کوئی شے متصل کی جاتی ہے اور نشانہ لگایا جاتا ہے۔ مثلًا، ایک آم کے درخت کی بہت ہی اوپری شاخ پر پھل دکھ رہا ہے، جس تک رسائی آسان نہیں ہے۔ ایسے میں ایک ماہر غلیل باز کوئی پتھر سے آم کا نشانہ لگاتا ہے اور یہ آم گر جاتا ہے۔ تاہم یہ نشانہ ماہرانہ انداز سے لگانا ہوتا ہے، خطا کی صورت میں نشانہ لگانے والا ہی زخمی ہو سکتا ہے۔ کچھ غلیل باز اپنی آنکھوں سے اسی شوق اور کوشش کی وجہ ہاتھ دھو بیٹھے ہیں۔

## مختلف ملکوں میں غلیل کا استعمال
غلیل کا استعمال کسی نہ کسی شکل میں دنیا کے بہت سے ممالک میں رائج رہا ہے۔ تاہم تاریخی اعتبار سے یہ استعمال بھارت اور پاکستان میں زیادہ رہا ہے، اگر چیکہ جدید دور میں غلیلوں کا استعمال اور ان کی مانگ بہت کم ہو چکی ہے۔

### بھارت
2016ء میں بھارت کی ریاست ہریانہ میں پولیس کا کہنا ہے کہ پر تشدد مظاہرین کو قابو کرنے کے لیے بہت جلد غلیل کا استعمال شروع کیا جا رہا ہے۔ ہجوم کو قابو کرنے کے دوران ان کی حفاظت کے پیشِ نظر اس مقصد کے لیے پولیس اہلکاروں کی تربیت بھی شروع کی گئی تھی۔

### پاکستان
پاکستان میں ماضی میں پرندوں کے شکار کرنے اور بچوں کے لیے کھلونا یا اہم ہتھیار سمجھی جانے والی غلیل اب بیشتر شہروں میں ناپید ہے لیکن یہ کھلونا اب بھی پشاور میں بڑے پیمانے پر تیار کیا جاتا ہے۔ ملک کے صوبہ خیبر پختونخوا کے اس دار الحکومت میں نمکنڈی میں واقع *غلیل مارکیٹ* ملک کی واحد مارکیٹ ہے جہاں غلیل پورے ملک اور افغانستان بر آمد کی جاتی ہے۔

## مزید دیکھیے
* تیر
* بندوق

## حوالہ جات

زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:قذائف اسلحات
زمرہ:پھینکنے والے ہتھیار
زمرہ:کھلونے
زمرہ:نشانہ بازی
شفا لکھنوی

**[[شفا]] لکھنوی (اے آر بیلی)** کا شمار اردو کے مسیحی شعرا میں ہوتا ہے۔ اس کے والد نے مسیحیت قبول کی تھی۔ شفا لکھنوی کو شاعری کی ابتدائی تعلیم والد ماجد سے ملی تھی کیونکہ وہ بھی ایک شاعر تھے۔ شفا لکھنوی اساتذہ کی صحبت میں رہے کر خود ایک استاد کا رتبہ حاصل کر لیا تھا۔ متعدد مسیحی اور غیر مسیحی شعرا نے اس سے فیض حاصل کیا۔

## تعارف
شفا لکھنوی کا اصل نام **اے آر بیلی** تھا۔ اس کے والد ماجد کا نام ایشور داس تھا۔ ایشور داس نے مسیحت قبول کرنے کے بعد اپنا نام عیسی داس رکھ لیا تھا۔ شفا لکھنوی کی پیدائش 2 جنوری 1862ء میں لکھنؤ میں ہوئی۔ اے آر بیلی اپنا تخلص **شفا** استعمال کرتے تھے۔ لکھنؤ کی نسبت سے اپنے اصل نام سے زیادہ شاعری نام شفا لکھنوی سے مشہور ہوئے۔

## تعلیم
شفا لکھنوی نے اپنا بچپن لکھنؤ میں گزارا۔ اپنے والد محترم سے اردو اور فارسی کی تعلیم حاصل کی۔  ذاتی شوق کی وجہ سے اردو اور فارسی میں بہت قابلیت پیدا کی۔ اس نے علم الہیات کی تعلیم حاصل کی اور پادری بن گئے تھے۔

## شاعری
شفا لکھنوی کے والد عیسی داس ایک شاعر تھے۔ والد کی تربیت سے اس نے بھی خوب نام روشن کیا۔ اس کو بچپن ہی سے شاعری کا شوق تھا۔ شاعری کے ابتدائی دنوں میں حضرت فلک کی صحبت حاصل کی۔ بعد میں اس نے عطا بدایونی، وسیم خیرآبادی اور دل شاہجہان پوری سے فیض حاصل کیا۔ آخر میں افضل علی، افضل خان اور اسیر لکھنوی سے شرف تلمذ حاصل ہوا۔ اس کے بعد استادی کا رتبہ پایا۔ شفا لکھنوی سے متعدد مسیحی اور غیر مسیحی شعرا نے فیض حاصل کیا۔

### نمونۂ کلام


**بڑا دن**

## القاب
شفا لکھنوی کو اپنی خدمات کے اعتراف میں دو القاب ملے جو درج ذیل ہیں۔
# ریاست شیر کوٹ کی سرکار نے **افسر الشعرا** کا لقب عطا کیا۔
# بزم بہار سخن شیر کوٹ کی جانب سے **شیریں سخن** کا لقب دیا گیا۔

## تصانیف
# مثنوی قہر عشق
# خون ناحق
# قوم کی فریاد
# قصہ ہری واسی
# فغان ہند المعروف سیلاب عظیم
# آئین شعر و شاعری

## وفات
شفا لکھنوی کی وفات حرکت قلب بند ہو جانے کی وجہ سے ہوئی تھی۔ 21 دسمبر 1952ء کو دہلی ریلوے اسٹیشن پر یہ سانحہ پیش آیا۔ دہلی کے مسیحی قبرستان میں تدفین کی گئی۔ 

## حوالہ جات
سفائر ریٹیل

**سفائر ریٹیل** ایک پاکستانی ہائی اسٹریٹ کپڑوں کی خوردہ فروش ہے جو سلے سلائے تیار کپڑے، ان سلے اور اور نئے فیشن کے کپڑے فروخت کرتی ہے۔  یہ پبلک لمیٹڈ کمپنی سفائر ٹیکسٹائل کی ملکیت میں ماتحت ادارہ ہے۔ 

خوردہ فروش کا صدر دفتر لاہور پاکستان میں ہے۔ 

## اسٹور
سفائر کے مندرجہ ذیل شہروں میں دکانیں ہیں: 

### سندھ

* کراچی

### پنجاب

* لاہور
* اسلام آباد
* راولپنڈی
* فیصل آباد
* ملتان
* سیالکوٹ
* گوجرانوالہ
* بہاولپور
* منڈی بہاؤالدین
* شیخوپورہ
*

### خیبر پختونخوا

* پشاور
* ایبٹ آباد
* سوات

## حوالہ جات

زمرہ:2014ء میں قائم ہونے والی کمپنیاں
زمرہ:پاکستان میں 2014ء کی تاسیسات
زمرہ:لاہور میں قائم کمپنیاں
زمرہ:پاکستان کے لباس کے برانڈ
زمرہ:پاکستان کی ملبوسات کی کمپنیاں
زمرہ:ویکی ڈیٹا سے مطابقت رکھنے والی مختصر تفصیل
سفائر ٹیکسٹائل

**سفائر ٹیکسٹائل** ایک پاکستانی ٹیکسٹائل کمپنی ہے۔ اس کمپنی کا صدر دفترلاہور پاکستان میں واقع ہے۔ یہ عمودی مربوط ٹیکسٹائل گروپ ہے، جو تاگا، کپڑا اور تیار لباس تیار کرتا ہے۔ یہ ایک بین الاقوامی کمپنی ہے اور اس کی مصنوعات کو دنیا بھر میں 35 سے زیادہ مقامات پر برآمد کیا جاتا ہے۔ اس میں 16،000 سے زیادہ افراد ملازم ہیں۔ 

2012 میں اس کمپنی کا کاروبار 800 ملین امریکی ڈالر سے زیادہ تھا ، جس میں 500 ملین امریکی ڈالر سے زائد کا اثاثہ تھا۔ اس کی کتائی کی گنجائش 350000 تکلا ہے جس کی پیداواری صلاحیت 65000 کلو گرام کپڑا ہے، بنا ہوا کپڑا رنگنے اور تیار کرنے اور ملبوسات کے یونٹ میں 500 ٹن کورا کپڑااور 300 ٹن رنگے ہوئے اور تیار شدہ کپڑے کی پیداوار ہے۔ اور ماہانہ 430،000 لباس تیار کرنے کی گنجائش ہے۔   

کمپنی نے بجلی کی پیداوار اور ڈیری کے شعبوں میں بھی تنوع پیدا کیا ہے۔ سفائر الیکٹرک کمپنی مریدکے میں 234 میگا واٹ سائیکل پلانٹ ہے۔  سفائر ڈیریز پرائیویٹ لمیٹڈ، مانگا، لاہور کے قریب 100 ایکڑ پر مشتمل ایک بڑے میکانیکی ڈیری فارم کو چلاتا ہے ، جس کا ریوڑ 3000 پر مشتمل ہے اور 2020 تک 10،000 دودھ دینے والی گائے (300،000 لیٹر روزانہ) کا ہدف ہے۔  

## حوالہ جات

زمرہ:پاکستان سٹاک ایکسچینج میں مندرج کمپنیاں
زمرہ:لاہور میں تصنیعی کمپنیاں
زمرہ:پاکستان کی ٹیکسٹائل کمپنیاں
زمرہ:ویکی ڈیٹا سے مختلف مختصر وضاحت
زمرہ:پاکستان کی کثیر صنعتی کمپنیاں
گوٹابیا راجاپکشا

**ننداسینا گوٹابیا راجاپکشا** (پ۔ 20 جون 1949ء) سری لنکی سیاست دان، ٹیکنوکریٹ، فوجی افسر ہیں، وہ سری لنکا کے موجودہ صدر ہیں۔ وہ اپنے بڑے بھائی سابق صدر مہندا راجاپکشا کے دور حکومت میں سنہ 2005ء سنہ 2015ء تک وزارتِ دفاع و شہری ترقی کے لیے سیکریٹری کی خدمات انجام دے چکے ہیں، ان کے بڑے بھائی تمِل ٹائیگران کو شکست دے کر سری لنکا کی خانہ جنگی کو ختم کرنے کے لیے مشہور ہیں۔

سری لنکا کے جنوب میں قدر آور سیاسی خاندان، راجاپکشا میں پیدا ہوئے۔ انندا کالج، کولمبو سے تعلیم پائی اور اپریل 1971ء میں سیلون فوج میں شامل ہوئے۔ آرمی ٹریننگ سینٹر میں عمومی تربیت لینے کے بعد انھیں سگنل افسر کے اختیار تفویض کیے گئے اور بعد ازاں مختلف پیادہ فوجوں میں ان کا تبادلہ ہوا۔ سری لنکا کی خانہ جنگی کے ابتدائی مراحل میں وہ متحرک رہے گجابا رجمنٹ کے ساتھ۔ انھوں نے کچھ اہم فوجی کارروائیوں میں شریک رہے جیسے کہ وڈاماراچی آپریشن، آپریشن اسٹرائیک ہارڈ اور تھریوِدھا بلایہ کے ساتھ ساتھ جوابی کارروائی کے آپریشنوں کے دوران 1987ء تا 1989ء عیسوی تک بھی حصہ لیا۔ وہ قبل از وقت فوج سبکدوش ہو گئے اور انفارمیشن ٹیکنالوجی کی طرف آگئے، سنہ 1998ء میں امریکا منتقل ہونے سے قبل۔ سنہ 2005ء میں سری لنکا لوٹے تاکہ اپنے بھائی کو اس کی صدارتی مہم میں ہاتھ بٹائے اور اپنے بھائی کے دور حکومت میں وزارت دفاع میں سیکریٹری مقرر کیے گئے۔ ان کی مدت کے دوران سری لنکی مسلح افواج نے کامیابی کے ساتھ سری لنکا کی خانہ جنگ کو کُچلا اور تمِل ٹائیگران کو شکست دی اور اس کے رہنما ویلوپلائی پربھاکرن کو سنہ 2009ء میں قتل کیا۔ دسمبر 2006ء میں ایک تمِل ٹائیگر خودکش بمبار نے انھیں قتل کرنے کی کوشش کی تھی۔ جنگ کے بعد، راجاپکشا نے شہری ترقی کے کئی منصوبوں کا آغاز کیا۔ وہ 2015ء میں بھائی کی صدارتی انتخاب میں ہار کے بعد مستعفی ہو گئے۔ سنہ 2018ء میں وہ 2019ء کے صدارتی انتخابات کے ممکنہ امیدوار کے طور پر ابھرے۔ یہ انتخاب انھوں نے جیت لیا۔

## حوالہ جات

زمرہ:1949ء کی پیدائشیں
زمرہ:آنندا کالج کے فضلا
زمرہ:بقید حیات شخصیات
زمرہ:جامعہ مدراس کے فضلا
زمرہ:سری لنکا کے صدور
زمرہ:سری لنکی بدھ شخصیات
زمرہ:سنہالی سیاست دان
زمرہ:فضلاء جامعہ مدراس
زمرہ:ماتارا کی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ریاستہائے متحدہ کے سابقہ شہری
زمرہ:سری لنکی سیاست دان
زمرہ:بیسویں صدی کی سری لنکی شخصیات
زمرہ:اکیسویں صدی کی سری لنکی شخصیات
زمرہ:سری لنکا کے وزرائے دفاع
زمرہ:سری لنکی شخصیات
زمرہ:موجودہ قومی حکمران
مشاہیر

**مشاہیر**  کا لفظ مشہور کی جمع ہے۔ یعنی یہ لفظ مشہور شخصیات کے لیے مستعمل ہے۔ یہ وہ لوگ یا گروہ ہیں جنھیں ذرائع ابلاغ کی جانب سے خاص توجہ دی گئی ہے، چاہے وہ حال میں ہو یا ماضی میں۔ مشہور لوگ کسی خاص کامیابی کی وجہ سے مشہور ہوتے ہیں۔ اس زمرے میں عام طور سے کھیل کے میدان سے جڑی شخصیات، سائنس دان اور مصنفین وابستہ ہو سکتے ہیں۔ جیسے کہ کرکٹ کھلاڑی ویراٹ کوہلی، مصنف پریم چند اور ڈاروین جیسا سائنس دان۔ کچھ لوگ کسی جد و جہد کی وجہ سے مشہور ہوتے ہیں۔ جنوبی افریقہ کے سیاہ فام قائد نیلسن منڈیلا اور بھارت کی آزادی کے قائد موہن داس گاندھی اس زمرے سے تعلق رکھتے ہیں۔ کچھ لوگ تنازع کی وجہ سے مشہور ہوتے ہیں۔ جواہر لال نہرو یونیورسٹی کے طالب علم کنہیا کمار ایک تقریر اور حکومت سے تصادم کی وجہ سے مشہور ہوئے، اگر چیکہ وہ اب فعال سیاسی میدان کا بھی حصہ بن چکے ہیں۔ سماجی میڈیا بھی لوگوں کو اہنی صلاحیتیں دکھانے کا موقع دیتا ہے۔ لوگ یہاں پر زیادہ پیرو کار بنا کر بھی بہت مشہور ہوئے ہیں، جیسے کہ ڈھنچک پوجا۔ کاروباری میدان سے بھی لوگ مشہور ہوتے ہیں، جیسے کہ نامور صنعت کار مکیش امبانی۔ تعلیمی میدان میں بھی کئی لوگ نام کمائے اور مشہور ہوئے۔ بھارت کے سابق وزیر اعظم منموہن سنگھ نے ابتدا میں اسکالرشپ کی مدد سے بیرونی تعلیم حاصل کی۔ وہ کئی سال درس و تدریس سے جڑے رہے۔ تعلیم پر اپنی صلاحیت اور معیشت کی معلومات پر پکڑ کی وجہ وہ بھارت کے یونیورسٹی گرانٹس کمیشن کے صدرنشین، ریزرو بینک کے گورنر، منصوبہ بندی کمیشن کے رکن، ملک کے وزیر خزانہ اور بالآخر وزیر اعظم بنے اور سطح پر نئی شہرت کی بلندی چھوئے۔ سیاست اور اقتدار کی وجہ سے بھی لوگ مشہور ہوتے ہیں، جیسے کہ بھارت اور پاکستان کے مختلف وزرائے اعلٰی۔ کچھ لوگ سنسنی خیز کام کر کے راتوں رات مشہور ہوتے ہیں۔ ایسے لوگوں میں فلمی شخصیات کافی مشہور ہیں۔ جیسے کہ شرمیلا ٹیگور ایسی پہلی سرکردہ ادا کارہ بنی جنھوں نے اپنے عروج کے زمانے میں بکنی میں تصویریں کھنچوائی، ممتا کلکرنی نے جسم کی بے باکانہ نمائش سے سرخیاں بٹور کر بالی وڈ میں کئی رول حاصل کیے۔ اکثر مشاہیر عام لوگوں کی زندگی میں کافی اثر انداز ہوتے ہیں اور کئی مشاہیر کے لوگ مداح بھی ہوتے ہیں اور انھیں نمونہ عمل بھی سمجھتے ہیں۔

ایسا بھی کئی بار دیکھا گیا ہے کہ مشاہیر کی کہی بات تاریخی اور سنگ میل کی نوعیت ثابت ہوئی ہے۔ مثلًا ایڈمنڈ برک (Edmund Burk)آئر لینڈ کے ایک ممتاز سیاست داں، فلسفی اور شعلہ بیاں مقرر تھے۔ انھوں نے 1789ء میں صحافت کو چوتھی مملکت کے بطور متعارف کروایا۔جمہوری سماج میں اس چوتھی مملکت کو بڑی قدر کی نگاہ سے دیکھا جاتا ہے۔ یہ مقولہ آج بھی زبان زد عام ہے۔

## مزید دیکھیے
* ٹی وی شخصیت

## حوالہ جات

زمرہ:ستارہ (مشہور فرد)
زمرہ:کامنز زمرہ جس کا ربط ویکی ڈیٹا پر ہے
سوق

تصغیر|مشرق وسطٰی کے سوقوں کی اپنی ہی ایک الگ رونق اور چکا چوند ہے۔ جہاں یہ دن کے چوبیسوں گھنٹے کھلے ہوتے ہیں، وہیں ہر پل ان پر چہل پہل اور حرکت و نیز خرید و فروخت کی کیفیت دیکھی جا سکتی ہے۔ اس تصویر میں مشرق وسظی کے ایک سوق کی عکاسی کی گئی ہے جہاں کی برق رفتار سیڑھیاں عام میٹریل سے ہٹ کر سونے سے بنی ہیں۔ یہ تصویر جدید مشرق وسطٰی کی معاشی خوش حالی اور عوام کے بے دریغ خرچ کی بھی عکاسی کرتی ہے۔ اس کے علاوہ یہ معماری کی ایسی خصوصیت کو بھی دکھاتی ہے جو شاید ہی دنیا کے کسی اور ملک میں دیکھا جائے۔
**سوق**  (,  *shuq*,  *shuka*, ہسپانوی: zoco، مزید spelled **shuk**, **shooq**, **soq**, **esouk**, **succ**, **suk**, **sooq**, **suq**, **soek**) کے لفظ کا سادہ اردو میں مطلب بازار ہوتا ہے۔ تاہم یہ عربی اور مشرق وسطٰی کا لفظ ہے۔ لہٰذا لفظی معنوں سے ہٹ کر اسے ہر بازار کی بجائے مخصوص مشرق وسطٰی کے بازاروں کے لیے زیادہ استعمال کیا جاتا ہے۔ جیسے کہ سلطان کا لفظ اگر چیکہ کسی بھی حکم ران کے لیے استعمال کیا جا سکتا ہے، تاہم اپنی اصالت کی وجہ سے اس کا اطلاق مسلمان حکم رانوں پر ہی ہوتا آیا ہے اور مہا راجا کا لفظ بھی لغوی معنوں سے قطع نظر ہوتے ہوئے صرف ہندو حکم رانوں کے لیے استعمال کیا جاتا رہا ہے۔

## سوق کی خصوصیات
مشرق وسطٰی میں سوق ایک روایتی بازار اور تجارت کا مقام ہے جہاں ہاتھ بُن کر تیار ہونے والے سامان سے لے کر ہر قسم کے ملبوسات اور برقی آلات دست یاب ہوتے ہیں۔ ان سوقوں یا **اسواق** میں (جیسا کہ عربی میں لفظ سوق کی جمع ہے) کئی قہوہ خانے، ریستوران، سڑک پر دستیاب غذاؤں کی فروخت گاہیں اور کئی عرب ملکوں میں مے خانے بھی موجود ہیں۔ بیش تر سوق چوبیسوں گھنٹے کھلے ہوتے ہیں اور عام قیاس کے بر عکس زیادہ ہلچل، چہل پہل، فروخت اور بازار کی رونق رات میں دکھائی پڑتی ہے۔ یہاں کی سڑکیں روشن ہوا کرتی ہیں اور یہ جرائم اور غیر سماجی عناصر سے پاک ہوتی ہیں۔

## اسواق دوبئی
متحدہ عرب امارات اور دوبئی میں اسواق کی اپنی رونق اور آب و تاب ہے۔ اس کے چند نمایاں سوق اس طرح ہیں:
O طلائی سوق: یہ سوق بہ طور خاص سونے کے زیورات اور دیگر سجاوٹ کے مہنگے سامان کے لیے ہے۔
O عطر سوق: یہ دنیا بھر کے عطر اور نیز مغربی دنیا کے مشہور پرفیوم برانڈوں کے لیے مشہور ہے۔
O مسالا سوق: عربی میں فلفل مسالوں کو کہتے ہیں۔ اس سوق میں دنیا بھر کے مسالا جات فروخت ہوتے ہیں۔
O سوق ملبوسات: عربی میں البسہ کپڑوں کو کہتے ہیں۔ اس سوق میں ہر قسم کے کپڑے دست یاب ہیں۔ 
O سوق مدینۃ: عربی میں مدینہ کے لفظی معنے شہر کے ہیں۔ اس سوق میں عام شہری ضروریات کا سامان جیسے کہ فرنیچر سستی قیمت پر دست یاب ہے۔
O اونٹ سوق: عربی میں اونٹ کو جمل کہتے ہیں۔ دوبئی ایک بازار خالص اونتوں کا کاروبار کرتا ہے۔

## مزید دیکھیے
* بازار

## حوالہ جات

سوق
زمرہ:ایرانی لوک کہانیاں
زمرہ:بازار
زمرہ:کامنز زمرہ جس کا ربط ویکی ڈیٹا پر ہے
زمرہ:عربی الفاظ اور جملے
زمرہ:شاپنگ مال
زمرہ:عرب ثقافت
شکرگنج

**شکر گنج** چینی، کھانے پینے اور دودھ کی مصنوعات کی ایک پاکستانی صنعتی کمپنی ہے۔  

یہ کمپنی چنیوٹی بزنس فیملی نے 1967 میں قائم کی تھی اور اس کا صدر دفتر لاہور پاکستان میں ہے۔ 

## شکر گنج
شکر گنج گروپ کے پاس مندرجہ ذیل پروڈکشن یونٹ ہیں:

* شوگر ملز
* بائیو فیول
* کو جنریشن اور بایو پاور
* پارٹیکل بورڈ
* کھانے کی اشیاء
* ٹیکسٹائل ڈویژن

## حوالہ جات

## بیرونی روابط

* شکر گنج لمیٹڈ کی آفیشل ویب گاہ
* شکر گنج فوڈ پروڈکٹ لمیٹڈ کی آفیشل ویب گاہ

زمرہ:پاکستان سٹاک ایکسچینج میں مندرج کمپنیاں
زمرہ:لاہور میں قائم کمپنیاں
زمرہ:پاکستان میں 1967ء کی تاسیسات
زمرہ:1967ء میں قائم ہونے والی کمپنیاں
زمرہ:پاکستان کی ٹیکسٹائل کمپنیاں
زمرہ:1967ء میں تاسیس پاکستانی کمپنیاں
زمرہ:پاکستان میں کھیت
زمرہ:ویکی ڈیٹا سے مطابقت رکھنے والی مختصر تفصیل
زمرہ:پاکستان کی کثیر صنعتی کمپنیاں
مہاویر سنگھ راٹھور

**مہاویر سنگھ راٹھور** ، پیدائش: 16 ستمبر، 1904ء - وفات: 17 مئی، 1933ء) ہندوستان کے مشہور انقلابی اور 1930ء کی دہائی کے دوران متحرک تحریک آزادی ہند کے مجاہد تھے۔ انھوں نے اتر پردیش میں سوشلسٹ انقلابی تنظیم **ہندوستانی ریپبلکن آرمی** کی تنظیم میں سرگرم حصہ لیا۔ وہ بھگت سنگھ کے قریبی ساتھی تھے اور **دوسری لاہور سازش کیس** میں گرفتار ہوئے۔ انھیں کالے پانی کی سزا دی گئی۔ سیلولر جیل میں دورانِ قید بھوک ہڑتال کی و جہ سے ان کی جان چلی گئی۔

## حالات زندگی
مہاویر سنگھ 16 ستمبر، 1904ء کو موضع شاہ پور ٹہلا، ضلع ایٹہ، اتر پردیش، برطانوی ہندوستان میں دیو سنگھ کے گھرپیدا ہوئے۔ انھوں نے ڈی اے وی کالج کانپور سے انٹرمیڈیٹ کی تعلیم حاصل کی۔ انھوں نے برطانوی حکام کے خلاف قومی تحریکوں میں حصہ لیا۔ وہ سوشلسٹ انقلابی پارٹی ہندوستان سوشلسٹ ریپبلکن ایسوسی ایشن اور نوجوان بھارت سبھا کے رکن تھے، مشہور انقلابی بھگت سنگھ کے گہرے ساتھیوں میں شامل تھے۔ انھوں نے مزنگ روڈ لاہور پر بھگت سنگھ کو فرار ہونے میں مدد دی تھی۔ اتر پردیش میں انقلابی مسلح تنظیم **ہندوستانی ریپبلکن آرمی** کی تنظیم میں فعال کردار ادا کیا۔ انھوں نے اتر پردیش اور اطراف میں متعدد مسلح وارداتوں میں شامل رہے۔ 4 دسمبر 1928ء کو نیشنل پنجاب بینک لاہور پر ناکام سیاسی ڈکیتی میں شریک ہوئے۔ انھیں گرفتار کر لیا گیا اور 17 دسمبر 1928ء کو قتل کی سازش میں شریک خاص ملزموں میں انھیں بھی ایک قرار دیا گیا۔ ان پر دوسری لاہور سازش کیس کے نام سے مقدمہ چلایا گیا اور کالا پانی کی سزا دے کر جزائر انڈمان و نکوبار بھیجا گیا۔ انھوں نے سیلولر جیل میں سیاسی قیدیوں کے ساتھ حکام کے ظالمانہ سلوک کے خلاف احتجاج میں بھوک ہڑتال کی۔ 17 مئی 1933ء جب جبراً خوراک دینے میں دودھ ان کی ناک کے ذریعہ پھیپھڑوں میں پہنچایا گیا تو وہ شہید ہو گئے۔

## مزید دیکھیے
* شیو رام راج گرو
* بھگت سنگھ
* چندر شیکھر آزاد
* اشفاق اللہ خان

## حوالہ جات

زمرہ:1904ء کی پیدائشیں
زمرہ:1933ء کی وفیات
زمرہ:آزادی ہند کی انقلابی تحریک
زمرہ:بھارتی انقلابی
زمرہ:ایٹہ کی شخصیات
زمرہ:برطانوی ہند کے قیدی اور زیر حراست افراد
شاہ صدردین

شاہ صدردین ضلع ڈیرہ غازی خان کا ایک شہر ہے جس کا نام ایک بزرگ صدردین شاہ کے نام پر ہے جن کا مزار اسی شہر میں تونسہ روڈ کے مغرب میں واقع ہے۔
یہ شہر انڈس ہائی وے کے مشرق و مغرب دونوں طرف آباد ہے۔ اب اس میں بہت ساری مارکیٹیں اور شاپنگ سینٹر بن چکے ہیں یہاں سرکاری اسکولوں ہسپتال اور دوسری کئی سہولتیں فراہم ہیں گرین سٹی علاقے کی سب سے بڑی سوسائٹی بننے جا رہی ہے
یہاں کے لوگوں کی زبان سرائیکی ہے اور یہاں کے رہنے والے سرائیکی کہلاتے ہیں۔ سرائیکی دھرتی کے سب سے بڑے شاعر سائیں جناب احمد خان طارق کا تعلق اسی شہر سے ہے اس شہر کے مغرب میں شیخانی پل کے نام سے قصبہ ہے جنوب میں میاں ابراہیم شاہ اور پیر عادل شمال میں دری ڈھولے والی اور کالا کالونی ہیں محبوب موڑ سے نکالی گئی سڑک براہ راست کالا کالونی اور کالا شہر سے ملاتی ہے اسی طرح شیخانی روڈ ڈیرہ غازی خان سے دوہرا ملاتا ہے یہاں کے ہوٹل مشہور ہیں جو حسین شاہ موڑ پر ہیں بہت عرصہ تک یہاں کے بھی حالات دہشت گردی کی وجہ سے رہے اب بہتر ہیں یہاں زیادہ تر دستی جروار اور کھوسہ برادری کے لوگ آباد ہیں میپکو سب ڈویژن بھی ہے
ماریہ بی

**ماریہ بی** ایک پاکستانی لباس برانڈ ہے جسے ماریہ بٹ نے قائم کیا تھا۔ اس کا صدر دفتر لاہور پاکستان میں ہے۔  لباس میں پہننے کے لیے تیار ، غیر سلائی شدہ اور ہاؤٹ کپچر شامل ہیں۔ 

2017 میں انھوں نے سواروسکی کرسٹل کو اپنی کڑھائی شفون اور لان کے مجموعہ میں شامل کرنے کا اعلان کیا۔  

## تاریخ
اس کاروبار کا آغاز ماریہ بلال بٹ نے کیا تھا جو 1999 میں پاکستان کے شہر لاہور میں پاکستان انسٹی ٹیوٹ آف فیشن اینڈ ڈیزائن سے فارغ التحصیل ہے۔ ماریا بٹ نے کوکو چینل پاکستان کے نام سے ایک فیشن میگزین شروع کیا۔ شروع میں، اس کے پاس صرف ایک دکان اور کچھ سلائی مشینیں تھیں۔ اس نے اپنا کاروبار کچھ ہزار روپوں کی سرمایہ کاری سے شروع کیا۔ اس برانڈ کو وسعت دینے کے مقصد کے ساتھ ماریا بی اب پورٹر، کپڑے ، رسمی لباس ، لان ، کڑھائی والے کپڑے ، کتان اور کاٹن کا ایک سب سے بڑا فیشن ڈیزائنر برانڈ ہے۔  

### توسیع
اکتوبر 2017 میں یہ اطلاع ملی تھی کہ پاکستان ان ممالک میں سے ایک ہے جس کا مڈل کلاس تیزی سے بڑھ رہا ہے۔ یہ متوسط طبقے کے حساب سے دنیا کے 18 بڑے ممالک میں شامل ہے۔ توقع ہے کہ پاکستانی متوسط طبقے کی آبادی بڑھنے کے ساتھ ساتھ اس میں اضافہ ہوتا رہے گا۔ اس تعداد کو ذہن میں رکھتے ہوئے یہ دنیا کی ایک پرکشش مارکیٹ ہے۔  زیادہ تر پاکستانی کاروبار متوسط طبقے کو نشانہ بنانے کی کوشش کر رہے ہیں اور یہ بات ماریہ بی کے لیے بھی صحیح ہے۔ انھوں نے لباس سے لے کر پریٹ تک ہمیشہ کے مختلف قسم کے کپڑے بنائے اور اپنے کپڑے سستے کر دیے تاکہ وہ اپنی فروخت میں اضافہ کرسکیں اور اس وجہ سے محصولات میں اضافہ ہو سکے۔ اس سے ان کا کاروبار چھوٹی سی دکانوں سے پاکستان میں سب سے بڑے خوردہ فروش میں شامل ہونے میں کامیاب ہو گیا۔ 

## مجموعہ

### سواروسکی پریٹ مجموعہ
2016 میں ماریہ بی پہلی ڈیزائنر بن گئیں جنھوں نے آسٹریا میں مقیم کرسٹلز کے عالمی رہنما سوارووسکی کو اپنے کڑھائی والے شفان اور لان کے مجموعے میں شامل کیا۔  انھوں نے 2014 میں آسٹریا کی بڑی کمپنی سے معاہدہ کیا تھا۔

یہ مجموعہ 27 اگست 2016 کو شروع کیا گیا تھا۔ 

## دوسرے برانڈز
ماریا بی مندرجہ ذیل برانڈز کے لیے مشہور ہے:  

* ایم کڈز
* ماریہ بی کاٹنز
* ماریہ بی ایوننگ ویئر
* ماریہ بی لان
* ماریہ بی لینن
* ماریہ بی ایمبرائیڈڈ

## اسٹورز
ماریہ بی کے پاکستان کے تمام بڑے شہروں میں دکانیں ہیں: 

### سندھ

* کراچی
* حیدرآباد

### پنجاب

* لاہور
* اسلام آباد
* راولپنڈی
* ملتان
* سیالکوٹ
* گوجرانوالہ
* سرگودھا
* بہاولپور

### خیبر پختونخوا

* پشاور
* مردان

### بلوچستان

* کوئٹہ

## مزید دیکھیے

* ثناء سفیناز
* کھاڈی

## حوالہ جات

زمرہ:پاکستان میں 1999ء کی تاسیسات
زمرہ:1999ء میں قائم ہونے والی کمپنیاں
زمرہ:لاہور میں قائم کمپنیاں
زمرہ:پاکستان کے لباس کے برانڈ
زمرہ:1999ء میں تاسیس پاکستانی کمپنیاں
زمرہ:پاکستان کی ملبوسات کی کمپنیاں
مری گوٹھ

**[[مری]] گوٹھ** جسے خان محمد مری گوٹھ بھی کہا جاتا ہے جو بن قاسم ٹاؤن کی حدود میں واقع ہے۔ یہاں کے لوگ زیادہ تر بلوچی بولتے ہیں۔ یہاں کا سردار کریم بخش مری بلوچ ہے جو اس علاقے کے لوگوں کے مسائل حل کرنے میں مصروف عمل ہوتے ہیں۔
موقف آرائی (بازار کاری)

**موقف آرائی **  سے مراد وہ جگہ ہے جو کوئی برانڈ گاہکوں کے من میں بنا سکے اور وہ کس طرح سے اپنے مقابلہ کنندوں کے مصنوعات سے ممتاز ہو۔ مصنوعات یا برانڈوں کی موقف آرائی کے لیے کمپنیاں اپنے برانڈ کی امتیازی خصوصیات پر زور دے سکتی ہیں (وہ کیا ہیں، کیا کرتی ہیں اور کیسے، وغیرہ) یا وہ کوئی اور مناسب تصویر کشی پیش کر سکتے ہیں (واجبی دام یا مفت پیش کش، افادیت یا آسودگی کی نمونہ داری، ابتدائی سطح یا ترقی یافتہ شکل)۔ یہ سب کچھ آمیزہ بازار کاری کے ذریعے انجام پاتا ہے۔ ایک بار جب کوئی برانڈ طاقت ور موقف اختیار کرتا ہے، اس کی باز موقف آرائی مشکل ہو جاتی ہے۔

موقف آرائی بازار کاری کے طاقت ور ترین تصورات میں سے ایک ہے۔ شروع میں، موقف آرائی مصنوعات پر مرکوز تھی اور ایل ریئیس اور جیک ٹراؤٹ نے اس میں وسعت پیدا کرتے ہوئے مصنوعات کی شہرت بنانے اور مقابلہ کنندوں کے مصنوعات کے ہم پلہ یا ان سے آگے بنانے پر زور دیا تھا۔ شائیفر اور کوئیلوین نے اس تصور کو مادی اور عقلی امور سے آگے بڑھا کر برانڈ کے مشن یا اس کی دیو مالائی حیثیت سے جوڑا۔ ابتدا میں موقف آرائی "نشان زدہ خریداروں کے من میں موجود کسی برانڈ کے مقام کے لیے ہی تھی۔"

## مثال
آن لائن سروس کریم نے اکتوبر 2019ء میں اپنی عالمی مہم کا مقامی پاکستانی ورژن شروع کیا، جو اس کی نئی موقف آرائی اور عوام کو آسان سفری سہولیات کی فراہمی کے کریم کے مقصد کو مزید تقویت دینے پر مرکوز ہے۔ کریم نے اس برانڈ کے افتتاح * کر ابتدا* کے بااختیار پیغام کے ساتھ کی۔ کر ابتدا کے نام سے کریم کی یہ مہم ہر عمر کے لوگوں کو یہ سوچنے پر اُکسائے گی کہ وہ کیا چیز ہے جس نے انھیں اپنی اُُمیدوں اور خوابوں کا احسا س دلوایا۔ یہ اشتہار ایک اکاﺅنٹنٹ، ایک ڈاکٹر، ایک پیشہ ور پیراک اور ایک انجینئیر کی چار مختلف کہانیوں پر مرکوز ہے۔ اس میں دکھایا گیا ہے کہ کیسے ان چار کے اندر کچھ کر گزرنے کی لگن نے ان کی زندگیاں بدل دیں۔ کریم نے ہمیشہ ہی اپنی بازار کاری کی حکمت عملی کے لیے فکر انگیز پیغامات کا استعمال کیا۔

## مزید دیکھیے
* بازار کاری

## حوالہ جات

زمرہ:برانڈ کی نظامت
زمرہ:مصنوعات کا انتظام
زمرہ:ویکی ڈیٹا سے مختلف مختصر وضاحت
زمرہ:تدریسیات
نشان زدہ بازار

**نشان زدہ بازار**  گاہکوں کا ایک زمرہ ہے جو کسی کاروبار کے قابل خدمت موجود بازار کے دائرے میں آتا ہے جہاں پر کہ ایک کاروبار اپنی بازار کاری کی کوششوں اور وسائل کو بہ روئے کار لاتا ہے۔ ایک نشان زدہ بازار مجوعی بازار کے تحت آتا ہے جہاں مصنوعات یا خدمات کی ممکنہ مانگ ہو سکتی ہے۔

کسی بھی نشان زدہ بازار میں ایسے صارفین ہوتے ہیں جو ایک جیسی صفات کا اظہار کرتے ہیں (جیسے کہ عمر، مقام، آمدنی یا طرز زندگی) اور ان کے بارے میں یہ سمجھا جاتا ہے یہ لوگ اس کاروباری ادارے کی پیش کشوں کو خرید سکتے ہیں یا پھر یہ لوگ زیادہ راجح طور خدمات اور مصنوعات کے لیے سب سے زیادہ منافع بخش ثابت ہوں گے۔

ایک بار جب نشان زدہ بازار کی شناخت ہو جاتی ہے، تو کمپنی عام طور سے آمیزہ بازار کاری (چار پی) کو موزونیت کی مناسبت سے طے کرتا ہے جس میں نشان زدہ گاہکوں کی ضروریات اور ان کی توقعات کو دماغ و حکمت عملی کا حصہ بنا لیتا ہے۔ اس کی وجہ سے ممکنہ طور پر زائد صارفین کی تحقیق کی جائے تاکہ عام صارفین کے محرکات کا گہرا مطالعہ کیا جا سکے، ایضًا خریداری کی عادات اور ذرائع ابلاغ کے استعمال کا جائزہ لیا جا سکے۔

مناسب نشان زدہ بازار کا انتخاب بازار کی تقسیم کے آخری اقدامات میں سے ایک ہے۔

## نشان زدہ بازار کی تعریف طے کرنے کے اقدامات
0 نشان زدہ بازار کی تعریف طے کرنے کے لیے پہلا قدم تو یہ طے کرنا ہے کہ ان گاہکوں کے مسائل کو سمجھا جائے جنھیں سلجھانے کی کوشش کی جا رہی ہے۔
0 نشان زدہ بازار کی تعریف طے کرنے کے لیے دوسرا قدم اپنے گاہکوں (موجودہ اور امکانی) کی صحیح منظر کشی کی جائے۔
0 نشان زدہ بازار کی تعریف طے کرنے کے لیے تیسرا قدم قدم یہ ہے کہ اس بات پر روشنی ڈالیں کہ کون کون سے گاہک کمپنی کی پیش کش سے استفادہ کر سکتے ہیں؟
0 نشان زدہ بازار کی تعریف طے کرنے کے لیے چوتھا قدم یہ ہے کہ محرابی بازاروں کے بارے میں سوچنا چاہیے۔ کیا کمپنی کی پیش کش عام صارف بازار کے لیے موزوں ہے یا اس کی موقف آرائی مخصوص محرابی بازار کے لیے ہی درست ہے۔
0 نشان زدہ بازار کی تعریف طے کرنے کے لیے پانچواں قدم یہ طے کرنا ہے کہ کمپنی کی صلاحیتیں بازار کے مطالبے، دبے کچلے یا ظاہر کی تکمیل کر سکتے ہیں۔
0 نشان زدہ بازار کی تعریف طے کرنے کے لیے چھٹا قدم یہ ہے کہ مقابلہ کنندوں یا مسابقت کنندوں کی پیش کشوں کا جائزہ لیا جائے اور اپنی پیش کی افادیت اور کیفیت کے ضمن میں کوئی واضح حکمت عملی طے کی جائے۔

## مزید دیکھیے
* بازار کاری

## حوالہ جات

زمرہ:ویکی ڈیٹا سے مطابقت رکھنے والی مختصر تفصیل
زمرہ:بازار کاری
نواب بائی

**رحمت النساء بیگم** (  ) وفات  1691) جو **نواب بائی** کے نام سے معروف ہیں، مغل بادشاہ اورنگزیب کی دوسری بیوی تھی۔

## خاندان اور نسب
پیدائشی نام راج محل 1620 میں پیدا ہوئی، نواب بائی راجہ تاج الدین خان کی بیٹی تھی جو کشمیر میں راجوری کا راجہ تھا اور راجپوت قبیلے سے تعلق رکھنے والے جرال راجپوت خاندان سے تعلق رکھتا تھا۔ اس نے بعد میں ہندوستان کے شہنشاہ شہزادہ اورنگ زیب سے شادی کی۔ وہ اورنگ زیب کے بعد آنے والے مغل بادشاہ بہادر شاہ اول کی والدہ بھی تھیں۔  

## شادی
شاہی حرم میں اسے آقاؤں، گورنریوں اور فارسی خواتین کی ایک جماعت کے ذریعہ زبانیں اور ثقافت کی تعلیم دی گئی تھی۔ وہ اورنگ زیب کی دوسری زوجہ تھی۔ اس کی شادی 1638 میں ہوئی۔ اس شادی کے بعد اس کا نام رحمت النساء پڑا۔ 

ایک سال بعد، اس نے اورنگ زیب کے پہلے بیٹے شہزادہ محمد سلطان مرزا کو جنم دیا۔ وہ 29 دسمبر 1639 کو متھرا میں پیدا ہوا تھا۔  اگلے آٹھ سالوں میں اس نے دو اور بچوں کو جنم دیا جو شہزادہ محمد معظم مرزا (مستقبل کے شہنشاہ بہادر شاہ اول ) اور حافظ قرآن مجید شہزادی بدر النساء بیگم تھے۔ 

اگرچہ اس نے اورنگ زیب کے پہلے بیٹے کو جنم دیا تھا، لیکن پھر بھی اورنگزیب کی پہلی بیوی فارسی شہزادی دلراس بانو بیگم، ان کی پسندیدہ ساتھی ہونے کے ساتھ ساتھ ان کی پسندیدہ بیوی بھی رہی۔

1686 میں ، اس نے گوا میں مشہور اطالوی مصنف اور مسافر نکولائو مانوسی سے ملاقات کی ، 

1687 میں محمد معظم جن پر قطب شاہی سلطنت کے حکمران سلطان ابو الحسن سے سرکشی کا شبہ تھا۔ اس کے مشورے اور حتیٰ کہ ذاتی مداخلت کا بھی ان پر کوئی اثر نہیں ہوا اور بالآخر اورنگزیب کے حکم پر اسے گرفتار کر لیا گیا۔  معظم کے بیٹے اور ان کی پہلی اہلیہ اور چیف ساتھی نور النساء بیگم بھی الگ الگ جیلوں میں قید تھیں۔

کہا جاتا ہے کہ نواب بائی نے فردا پور دامن میں ایک سرائے بنایا تھا اور اس نے اورنگ آباد کے نواحی علاقے بیجی پورہ کی بھی بنیاد رکھی تھی۔ 

## موت
اپنے شوہر اور بچوں سے طویل عرصے سے علیحدگی کے بعد وہ 1691 کے وسط سے پہلے دہلی میں انتقال کر گئیں۔ اورنگ زیب اپنی بیٹی زینت النساء کے ساتھ تعزیت کے لیے محمد معظم کے پاس آیا۔ 

## حوالہ جات

## کتابیات

* Sarkar, Jadunath (1947). Maasir-i-Alamgiri: A History of Emperor Aurangzib-Alamgir (reign 1658-1707 AD) of Saqi Mustad Khan. Royal Asiatic Society of Bengal, Calcutta.
* Manucci, Niccolao (1907). Storia Do Mogor: Or, Mogul India, 1653-1708 - Volume 2. J. Murray.
* Sarkar, Jadunath (1912). History of Aurangzib mainly based on Persian sources: Volume 1 - Reign of Shah Jahan. M.C. Sarkar & sons, Calcutta.
* Irvine, William. The Later Mughals. Low Price Publications. .

زمرہ:سترہویں صدی میں ہندوستانی خواتین
زمرہ:کشمیری شخصیات
زمرہ:ہندوستانی خاتون شاہی اقتدار
زمرہ:مغل اشرافیہ
زمرہ:ہندوستانی ہمسر ملکائیں
زمرہ:مغلیہ سلطنت کی خواتین
زمرہ:1691ء کی وفیات
زمرہ:1623ء کی پیدائشیں
زمرہ:اورنگزیب عالمگیر کی بیویاں
زمرہ:سترہویں صدی کی ہندوستانی شخصیات
زمرہ:سترہویں صدی کی پیدائشیں
زمرہ:سترہویں صدی کے حکمران
زمرہ:1620ء کی پیدائشیں
جرال

**جرال راجپوت** آزاد کشمیر اور پنجاب کے مسلم راجپوت کے قبیلے ہیں۔
## شخصیات
* آئی یو جرال
* منیر حسین خان جرال
*
*
*

## مزید دیکھیے
# رائے فصیح اللہ جرال

## حوالہ جات

رائے غلام حسین جرال سابق ایم ایل اے جموں و کشمیر اسمبلی۔۔۔۔سابق جاگیردار بجھوال سندربنی۔۔نمبردار بجھوال
1947 کو ہجرت کرکے پاکستان کے صوبے پنجاب کے ضلع گجرات کے ٹاون جلالپورجٹاں کے گاؤں اسلام گڑھ میں رہائش اختیار کی اور 1974 میں اس دنیا سے ابدی دنیا میں چلے گے ان کی اخری ارامگاہ اسلام گڑھ میں ہے

زمرہ:پنجاب کے راجپوت قبائل
زمرہ:خاندانی نام
زمرہ:پاکستان کے معاشرتی گروہ
زمرہ:پنجاب (پاکستان) کے معاشرتی گروہ